แนวโน้ม SET ลบต่อ ผวาแบงก์ทั่วโลกขึ้นดอกเบี้ยกระทบเศรษฐกิจ – หุ้นโรงกลั่นกดดัน
แนวโน้ม SET เช้านี้ปรับลงตามภูมิภาครับความกังวลเศรษฐกิจชะลอตัว หลังธนาคารต่างๆ ปรับขึ้นดอกเบี้ยสกัดเงินเฟ้อ รวมถึงแรงกดดันกลุ่มโรงกลั่นจากมาตรการเยียวยาด้านพลังงานที่ให้ส่งค่าการกลั่นส่วนเกินเข้ากองทุนน้ำมัน 3 เดือน พร้อมให้แนวต้าน 1,570 จุด แนวรับ 1,540 จุด
แนวโน้ม SET เช้านี้ปรับลงตามภูมิภาครับความกังวลเศรษฐกิจชะลอตัว หลังธนาคารต่างๆ ปรับขึ้นดอกเบี้ยสกัดเงินเฟ้อ รวมถึงแรงกดดันกลุ่มโรงกลั่นจากมาตรการเยียวยาด้านพลังงานที่ให้ส่งค่าการกลั่นส่วนเกินเข้ากองทุนน้ำมัน 3 เดือน พร้อมให้แนวต้าน 1,570 จุด แนวรับ 1,540 จุด
17 มิ.ย. 2565

นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บริษัทหลักทรัพย์ เอเซีย พลัส จำกัด กล่าวว่า แนวโน้มตลาดหุ้นไทยวันนี้คาดว่าแกว่งลงตามทิศทางตลาดหุ้นอื่นในภูมิภาคเอเชียที่ส่วนใหญ่ปรับตัวลง โดยที่ตลาดมีความกังวลเกี่ยวกับการชะลอตัวของเศรษฐกิจในระยะต่อไปมากขึ้น หลังจากเงินเฟ้อยังคงสูงต่อเนื่อง ทำให้ธนาคารกลางต่างๆ ต้องเร่งปรับขึ้นอัตราดอกเบี้ยเพื่อควบคุมเงินเฟ้อ และส่งผลกระทบต่อเศรษฐกิจ
ขณะเดียวกันยังมีปัจจัยที่กดดันกลุ่มโรงกลั่น หลังจากเมื่อวานนี้ที่ประชุมมาตรการเยียวยาด้านพลังงานออกมาให้โรงกลั่นนำส่งกำไรส่วนเกินจากค่าการกลั่นเข้ากองทุนน้ำมัน เป็นระยะเวลา 3 เดือน ทำให้มีแรงขายออกมา โดยเฉพาะแรงขายจากนักลงทุนต่างชาติที่เข้ามาซื้อหุ้นในกลุ่มโรงกลั่นมากในช่วงที่ผ่านมา และเป็นปัจจัยกดดันดัชนี ให้แนวต้าน 1,570 จุด แนวรับ 1,540 จุด